Une moscje tant simpatiche e un elegant crot inglês. Insiemi a zuin, si divertissin, si movin e, soredut, a fevelin furlan e, ogni tant, ancje un pôc di inglês. “…Moviti”, “Chi che o sin!”, “La Ator” e “A plene panze”: a son i 4 titui de gnove divertente serie di libruts cartonâts pai fruts plui piçui, par lei, imparâ e ridi insiemi cun mame e pai.
A son publicâts de cjase editore Futura Edizioni cul contribût di ARLeF, Agjenzie Regjonâl pe Lenghe Furlane e si puedin cuistâ in dutis lis librariis dal Friûl.
I libris di Free&Ulli a saran presentâts a Dicembar in trê apontaments: vinars ai 9 di Dicembar aes 17.30 ae librarie par fruts e fantats La Pecora Nera di Udin, martars ai 13 di Dicembar aes 19.00 ae librarie W.Meister di San Denêl e sabide ai 17 aes 17.00 ae librarie La Tarantola di Udin.
Dilunc de presentazion a saran adesîfs, schedis di colorâ e gadget ma e sarà ancje la pussibilitât di cognossi doi protagoniscj e fâsi une foto propit cun lôr: Free&Ulli in partence cuntun missil viers gnovis aventuris!
Par info: info@futuracoopsociale.it
fur_Latn fur_Latn fur_Latn fur_Latn vec_Latn